Herry Setianegara

Laksamana Muda TNI (Purn.) Dr. Herry Setianegara, S.Sos., S.H., M.M. (17 Juli 1958 – 30 Juli 2022) panèka purnawirawan perwira tèngghi (Pati) TNI-AL sè asalla ḍâri Satowan Komando Pasughân Katak. Jabadhân palèng akhèr abâ'na panèka Komandan Sakola Staf bân Komando Angkatan Laut (Seskoal) samarèna èpinda ḍari jabadhân sabelluna mènangka Tenaga Ahli Pengkaji Bidhâng Sumber Kekayaan Alam Lemhannas sè èjabat sajjhek 18 Januwari 2013. Paminda’an ka’dinto adhâsar ḍâ’ Kapotosan Panglèma TNI Nomor: Kep/344/V/2014 tangghal 19 Mèi 2014. 

 Kaoḍi'ân bân Panḍhiḍhighân 
Herry Setianegara lahèr neng tangghal 17 Juli 1958 neng Malang, Jhâbâ Tèmor ḍâri pasangan ḍârâ Minangkabau. Ramana panèka sèttong tantara kalabân tugâs palèng akhèr sabelluna pansiun mènangka Komandan Polisi Militer Daerah Militer (Dan Pomdam) Kodam XVI/Udayana Bhâli kalabân pangkat Kolonel CPM TNI-AD.

Herry Setianegara panèka alumnus AKABRI Bâgiyân Laut Angkadhân sè kapèng-28 taon 1983. Abâ'na jhughân alumnus Sakola Staf bân Komando Angkatan Laut (Seskoal) Angkadhân sè kapèng-35 taon 1997, Sesko TNI Angkadhân sè kapèng-31 taon 2004, bân Lemhannas Angkatan XLIII taon 2009. Manabì panḍhiḍhighân omom antarana panèka Strata I FISIP Universitas Dr. Soetomo taon 1995, Strata I Èlmu Hokom neng paghuruwân tèngghi sè paḍâ, bân Strata II Magister Manajemen STIE Sorbhâjâ taon 2008.

 Riwayât Jabadhân 
 Perwira Komunikasi KRI Teluk Semangka-512 (1983)
 Perwira Navigasi KRI Lambung Mangkurat-357 (1985)
 Perwira Komunikasi KRI Slamet Riyadi-352 (1986)
 Perwira Devisi Navigasi KRI Slamet Riyadi-352 (1989)
 Perwira Komunikasi KRI Ahmad Yani-351
 Komandan KRI Rakata-922
 Komandan KRI Barakuda-814
 Kopala Dinas Penerangan Koarmabar
 Komandan Satuan Pasukan Katak Koarmabar (1999)
 Komandan KRI Teluk Ratai-509 (2001)
 Komandan Pangkalan TNI AL (Lanal) Semarang (2003)
 Komandan Satuan Kapal Ranjau Komando Armada RI Kawasan Tèmor (2004)
 Kopala Lembaga Penyediaan Tenaga Angkatan Laut (Kalapetal) (2005)
 Kopala Staf Gugus Tempur Laut Wilayah Bârâ' (Kas Guspurlabar)
 Kopala Dinas Penerangan Angkatan Laut (Kadispenal)
 Gubernur Akademi TNI Angkatan Laut (AAL)
 Tenaga Ahli Pengkaji Bidhâng Sumber Kekayaan Alam Lemhannas
 Komandan Sakola Staf bân Komando Angkatan Laut (Seskoal)

 Sombher